Fl-intervista tal-ġimgħa fuq Newsbook.com.mt , id-deputat Marlene Farrugia titkellem dwar ir-reazzjoni tal-Kap tal-Oppożizzjoni għall-baġit 2015 u r-replika tal-Prim Ministru. Il-Membru Parlamentari tagħti fehmitha dwar l-irwol politiku tagħha, dwar x'kienet tagħmel kieku kienet flok il-Ministru Manwel Mallia fl-inċident li kien involut fih ix-xufier tiegħu, u dwar l-imġieba tal-Prim Ministru u tal-Gvern issa li kważi ninsabu f'nofs il-leġislatura. Tgħid li kieku kienet floku "kont nirriżenja sakemm titlesta l-inkjesta maġisterjali". Mistoqsija dwar kemm tara li għandha futur politiku, Marlene Farrugia tistqarr li "minix lesta li nixtri futur politiku billi nbiegħ il-preżent politiku tiegħi li nifhem li jitlob li nitkellem f'isem il-poplu fil-mument li l-poplu jeħtieġ min jitkellem f'ismu. Il-kostitwenza u l-poplu li tellagħni mhu se nbigħu qatt. Minix se ninxtara." Twieġeb ukoll lil min iqisha bħala Franco Debono tal-leġislatura Gonzi u rreaġixxiet għall-mod kif esprimiet ruħha dwar id-diskorsi b'reazzjoni għall-baġit. Dwar dan u aktar twieġeb Marlene Farrugia fl-intervista tal-ġimgħa fuq Newsbook.com.mt . .td_uid_3_5ee4e8c2d5988_rand.td-a-rec-img{text-align:left}.td_uid_3_5ee4e8c2d5988_rand.td-a-rec-img img{margin:0 auto 0 0}